钦定古今图书集成/明伦汇编/官常典/第101卷 > 庆惠王鼒枋
## 钦定古今图书集成/明伦汇编/官常典/第101卷 > 庆惠王鼒枋

按《明外史庆靖王传》：“惠王鼒枋，庆靖王㮵五代孙，定
王台浤次子也。兄鼒𬃊先卒，嘉靖三十九年袭封。好
学乐善，以礼饬诸宗。世宗赐之敕，建坊表之。宁夏筑
边墙，鼒枋出银米佐工，万历二年薨。子端王倪𤏳嗣，
十六年薨。子宪王伸域十九年嗣，其年薨。”

按《藩献记》：“庆惠王鼒枋，定王次子也。嘉靖三十年冬，
以桐乡王进封。王好学乐善，孝友雍雍，居常敦崇俭
朴，能以礼法饬诸宗仪。宁夏修筑边城，王出金帛谷
粟佐工饷。嘉靖四十年五月，抚臣具以王行谊闻，上
遣官赐敕嘉奖，并赉金币羊酒表坊焉。万历二年薨，
子倪𤏳袭爵。”